### Beslutninger

Tilbagesendes Magistratsafdelingen for Sundhed og Omsorg med bemærkning, at byrådet i sit møde den 31. januar 2024 har vedtaget Magistratens indstilling i overensstemmelse med erklæring fra Sundheds- og Omsorgsudvalget af 24. januar 2024.

Enhedslisten de Rød-Grønnes byrådsgruppe kunne tiltræde indstillingen med forbehold for, at der i pjecen ”Sammen om et bedre liv” mangler tydeliggørelse af serviceforringelser og problemer med udtrækning.

###

Kvalitetsstandard for pleje og praktisk hjælp mv. 2024. Vedtagelse af kommunens serviceniveau på pleje, praktisk hjælp, madservice, samt kommunal genoptræning og vedligeholdelsestræning for 2024.

### Resume

Byrådet skal mindst én gang årligt vedtage en kvalitetsstandard, som angiver kommunens serviceniveau for rehabilitering, pleje, praktisk hjælp, madservice, samt kommunal genoptræning og vedligeholdelsestræning efter serviceloven.

Serviceniveauet beskrives i pjecen ”Sammen om et bedre liv”. Udkastet til pjecen er vedlagt. Serviceniveauet er tilpasset i overensstemmelse med beslutninger fra budgetvedtagelsen 2024.

### Beslutningspunkter

Det indstilles:

At 1) serviceniveau for 2024 på pleje og praktisk hjælp m.m. vedtages.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2024

Jacob Clausen: 14

Fremsendes til [adresse] med bemærkning, at Magistraten i mødet den 9. januar 2024 anbefaler, at byrådet tiltræder Magistratsafdelingen for Sundhed og Omsorgs indstilling af 18. december 2023.

Tommy Bach var forhindret i at deltage i sagens behandling.

Udvalg: [adresse]

Dato: 17-01-2024

Jacob Clausen:

Fremsendes sammen med ændringsforslaget fra Enhedslisten de Rød-Grønnes byrådsgruppe af 16. januar 2024 til Sundheds- og Omsorgsudvalget til behandling i henhold til beslutning i byrådets møde den 17. januar 2024.

Udvalg: Sundheds- og Omsorgsudvalget

Dato: 24-01-2024

Jacob Clausen:

Udvalget kunne enstemmigt tiltræde indstillingen i overensstemmelse med Magistratens anbefaling.